Apel la candidaturi pentru doctoranzii, cercetătorii și cadrele didactice ale UB, la o sesiune specială a „International Multidisciplinary Conference on Digital Science” (DSIC 2024)

În perioada 11 – 13 octombrie 2024, Universitatea din București, în parteneriat cu Universitatea din Petroșani și Institute of Cited Scientists (Institutul Oamenilor de Știință) din Cipru organizează o sesiune specială cu caracter interdisciplinar în cadrul ediției de anul acesta a International multidisciplinary Conference on Digital Science – DSIC 2024 (Conferința internațională multidisciplinară privind Știința Digitală). 

Astfel, doctoranzii, cercetătorii și cadrele didactice ale UB sunt invitate să se înscrie cu lucrări la sesiunea special a DSIC 2024, intitulată IoE Applications for a Sustainable Blue Planet” (Aplicații digitale pentru o planetă albastră durabilă).

Temele sesiunii speciale sunt: Orașe inteligente și sustenabilitate urbană; Monitorizarea și conservarea mediului; Eficiența energetică și energia regenerabilă; Asistență medicală și starea de bine; Supply Chain Optimization; Economia circulară și reducerea deșeurilor; 
Gospodărirea și conservarea apei; Educație și conștientizare; Agricultura și Precision Farming; Considerații etice și confidențialitate. 
Persoanele interesate de participarea la această conferință se pot înscrie nu mai târziu de joi, 11 iulie 2024, într-una dintre cele zece secțiuni tematice menționate. Până la data indicată, acestea vor completa online acest formular de înscriere, în cadrul căruia vor atașa o lucrare de specialitate, de maximum 7-14 pagini, redactată în limba engleză.

Fiecare lucrare va fi selectată de o comisie specială de experți, iar cele acceptate vor fi apoi prezentate în sesiunea tematică corespunzătoare din cadrul sesiunii speciale a DSIC 2024. Autorii lucrărilor acceptate vor avea la dispoziție 15 minute pentru a prezenta, iar după fiecare prelegere vor urma aproximativ 5 minute de discuții. 
Lucrările conferinţei vor fi publicate într-un volum din seria Springer ISEM Book, indexate în Google Scholar, şi apoi vor fi trimise spre indexare către Web of Science.

Lucrările acceptate și prezentate pot fi publicate ca parte a unei cărți din seria Springer ISEM Book, indexată de Google Scholar, pentru ca ulterior să fie transmise la Web of Science și la alte indexări. 

 Mai multe informații despre eveniment și criteriile de selecție a lucrărilor pot fi consultate aici. 


